Napadnuta američka ambasada u Sarajevu
Vatru je otvorio Mevlid Jašarević (1988) , iz Novog Pazara, iz automatskog oružja (kalašnjikov)
Prema posljednjim podacima, napadač koji je otvorio vatru iz automatskog oružja, je ranjen i uodveden u bolnicu Danas je na američku ambasadu u Sarajevu vatru iz automatskog oružja otvorio izvjesni Mevlid Jašarević, poznat još iz vremena hapšenja islamskih militanata u Gornjoj Maoči. Prilikom pucnjave ranjena su dva policajca BiH, a potom je hicem policije oboren Jašarević oboren na zemlju i potom odveden u bolnicu na Koševu. Prema podacima vlasti BiH, najmanje još dva napadača su uhapšena. Oglasila se i ambasada Sjedinjenih Država u Sarajevu, riječima da je osoblje zahvalno promptnom odgovoru BH policije koje je zaštitilo ambasadu . Svi zaposlenici Ambasade su sigurni", navodi se u saopštenju, i dodaje : Član BiH Predsjedništva Bakir Izetbegović je izjavio kako najoštrije osudjuje napad i dodao:„ Od nadležnih organa očekujem hitnu i efikasnu istragu o ovom bezumnom činu. Izražavam podršku američkom ambasadoru Patricku Moonu i osoblju Ambasade SAD u BiH. Amerika je dokazani prijatelj Bosne i Hercegovine. Američka vlada i narod bili su uz nas u najtežim trenucima u historiji i niko nema pravo ugrožavati prijateljske odnose naše dvije zemlje“, navodi se u saopćenju koje je, povodom terorističkog napada na Američku ambasadu, uputio član Predsjedništva BiH Bakir Izetbegović. Izjave ambasadora SAD Patricka Moona i predsjedavajućeg Predsjedništva BiH Željka Komšića možete čuti u tonskoj verziji koju objavljujemo uz ovu osnovnu informaciju.